JAVNA PREDŠKOLSKA USTANOVA “BAMBI”

Broj: 01- 67

Tivat, 04.02.2019.god.

 SKUPŠTINI OPŠTINE - TIVAT

 N/R G-dinu Goranu Baboviću

 INFORMACIJA O STANJU PREDŠKOLSKOG VASPITANJA

 I OBRAZOVANJA NA PODRUČJU OPŠTINE TIVAT

Funkcionisanje naše Ustanove organizovano je i ove školske 2018/2019.godine u tri vaspitne jedinice: Tivat, Donja Lastva i Radovići.

Program izvođenja vaspitno-obrazovnog rada u Ustanovi je po primarnom programu u cjelodnevnom trajanju, za uzrast djece od navršene prve godine života do polaska u Osnovnu školu. Vaspitna jedinica u Radovićima – vaspitno-obrazovni rad organizovan je u poludnevnom boravku djece od 3 do 6 godina života.

Školske 2018/2019. godine upisano je 810-toro djece u sve tri vaspitne jedinice, što predstavlja za oko 20% više, od upisanih u predhodne dvije školske godine. Do tog povećanja je došlo zbog potrebe roditelja da upišu svoju djecu u sistem predškolskog vaspitanja i obrazovanja, a sa druge strane Ministarstvo prosvjete i resorni Ministar, kako bi svakom predškolskom djetetu obezbijedilo institucionalno vaspitanje i obrazovanje, obavezao je direktore predškolskih Ustanova da u saradnji sa Lokalnom zajednicom obezbijede prostor kako bi svako prijavljeno dijete pohađalo vrtić.

Tako da smo i ove školske godine adaptirali pregrađivanjem postojeći prostor u vaspitnoj jedinici Tivat i dobili još jednu radnu sobu i time povećali broj grupa.

Uz rješenje dodatnog prostora sva prijavljena djeca na upisu su primljena i raspoređena u 23 vaspitne grupe od čega: 7 jasličnog uzrasta od 1 – 3 godine života i 16 vaspitnih grupa od 3 – 6 godina života.

 U vaspitnoj jedinici Tivat ukupno je upisano 549 –toro mališana, raspoređeno u 5 jaslenih i 11 vrtićkih vaspitno – obrazovnih grupa.

 Uslovi za smještaj, boravak i rad su vrlo dobri , sve manjkavosti koje nam ometaju optimalno funkcionisanje otklanjamo planski, sistematično i u hodu.

* 2 -

U proteklom periodu od 12 mjeseci odrađeno je:

1. Adaptacija unutrašnjeg prostora zbog dobijanja nove prostorije. Cijena tog

rješenja bila je oko 28.000,oo eura koje smo izdvojili iz sopstvenih sredstava;

1. Nabavka opreme namještaja i igrovnog materijala sa audiovizuelnim sredstvima kako bi se ista potpuno privela namjeni (za novu prostoriju)

Taj dio je koštao oko 5.000,00 eura. Takođe iz sopstvenih sredstava;

1. Adaptacijom prostora takođe je odrađen i jedan sanitarni čvor za djecu. Izdvojeno za ovu investiciju je oko 1.000,00eura (iz sopstvenih sredstava);
2. Postavljen je videonadzor sa monitorom i 4 kamere , ovo je iznosilo oko 700,00 eura – sopstvena sredstva;
3. Nabavljena je troetažna pećnica za kuhinjski prostor čime su se poboljšali uslovi rada u kuhinji, čija cijena je 5.000,00 eura – sopstvena sredstva;
4. Odrađeno je kompletno krečenje vrtića i djelimično krečenje fasade. Za ovaj dio izdvojili smo 3.000,00 eura iz vlastitih sredstava;
5. Donacijom Luštice Bay od 2.000,00 eura nabavljeno je 8 televizora sa smart tablom i time smo poboljšali uslove vaspotno-obrazovnog rada;
6. Tekuća održavanja: klima uređaji, vodovodne instalacije, elektro instalacije, eloksirana bravarija, drvena bravarija, nabavka namještaja, održavanje i baždarenje vatrogasnih aparata – obezbjeđeno je iz sredstava materijalnih troškova od strane Ministarstva prosvjete;
7. Nabavili smo značajnu količinu igrovnog materijala, kao sve inovativne knjige stručne literature za vaspitače i stručne saradnike;
8. Organizovali smo Seminar od dva dana u trajanju od 16 h u vrtiću;
9. Obnovili licencu za sve vaspitno-obrazovne radnike i stručne saradnike;
10. Podijelili smo poklon paketiće za Novu godinu djeci RE populacije koja redovno pohađaju vrtić. Takođe i djeci koja primaju materijalno obezbjeđenje porodice i djecu slabijeg materijalnog stanja.

Vaspitna jedninica u Donjoj Lastvi broji 229-toro djece, raspoređenih u 6 vaspitno-obrazovnih grupa , 2 jaslene i 4 vrtićkog uzrasta djece.

1.U protekloj školskoj godini odrađena je sanacija krovne konstrukcije u vrijednosti od 5.000,00 ura, sredstva obezbijeđena od Ministarstva prosvjete kroz dio materijalnih troškova;

 - 3 –

2. Nanošenje hidroizolacije sa zaštitnim slojem zbog Sunca na ravnom dijelu krova u vrijednosti od oko 1.000,00 eura;

3. Djelimično postavljanje nove električne instalacije ;

4. Krečenje djelimično po potrebi;

5. Odrađeno je novo kupatilo u jasličnom dijelu – Donacija Savjeta roditelja;

6. Nabavka 4 nova televizora takođe donacija Savjeta roditelja;

7. Postavljena je nova internet mreža kako bi se mogle koristiti smart table za kvalitetniji vaspitno-obrazovni rad;

8. Tekuća održavanja: klima uređaji, kotlovnica, centralno grijanje, vodovodne instalacije, elektro instalacije, baždarenje vatrogasnih aparata;

9. Donacija Savjeta roditelja sakupljena je u iznosu od 2.860,00 eura;

10. Donacija od Luštice Bay za Lastovski vrtić iznosila je oko 2.750,00 eura.

Donacije će se utrošiti po prioritetima za: opravku, adaptaciju i sanaciju u cilju poboljšanja uslova rada u toj vaspitnoj jedinici.

Ove školske godine su poboljšani uslovi rada i boravka djece u ovoj vaspitnoj jedinici na opšte zadovoljstvo djece, vaspitača i roditelja Lastovskog vrtića.

 Vaspitna jedinica u Radovićima i ove školske godine ima 32 –oje upisane djece mješovitog uzrasta od 3 godine do polaska u školu. Prosjek pohađanja u toku mjeseca je najviše 22 –oje djece.

1. Proširen je i opremljen kuhinjski prostor ;
2. Zamijenjena je klima u radnoj sobi novom;
3. Nabavljen je novi plazma televizor – Donacija Luštice Bay;
4. Nabavljene su didaktičke igračke u vrijednosti od 1.500,00 eura takođe donacija Luštice Bay;
5. Planirano je da odradimo dvorišni prostor u dogovoru sa direktorom škole i MZ Krtoli, a onda i opremimo spravama za dječje igralište i fizičko vaspitanje predškolske djece.

Razmišljamo i o otvaranju cjelodnevnog boravka kao i adaptaciji i izgradnji prostora za boravak djece jaslenog uzrasta što će naravno zavisiti od potreba roditelja i broja upisane djece.

Od o školske 2017/2018.godine Zakonom o predškolskom vaspitanju i obrazovanju u svim predškolskim Ustanovama za djecu od 3 – 6 godina uvedeno

 je obavezno učenje, kroz igru, engleskog jezika.

* 4 –

Djeca su ovu inovaciju odlično prihvatila i postižu vrlo dobre rezultate.

Integracijom djece RE populacije u redovne vaspitno-obrazovne grupe jako smo zadovoljni i ponosni jer je od 23-oje koliko ih je pohađalo vrtić, samo dvoje djece nije prošlo testiranje za upis u I razred Osnovne škole.

Ovaj naš primjer dobre pedagoške prakse interaktivne nastave prezentovan je Zavodu za školstvo u Podgorici i kao takav je pohvaljen i može se pogledati na njihovom sajtu.

U vaspitno-obrazovni proces uključena su djeca sa smetnjama u razvoju (njih

5-toro djece) kao i djeca korisnici MOPa.

Uposlen je asistent u nastavi koji pomaže, zajedno sa stručnim saradnicima, integraciji djece sa smetnjama u razvoju, druženje i igru sa svojim vršnjacima.

Stalno se radi na profesionalnom razvoju Ustanove i stalnom usavršavanju pedagoške teorije i prakse sa težnjom za kvalitetnijim obrazovanjem i vaspitanjem.

Pratimo sve inovacije u radu putem seminara i panel diskusija i primjenjujemo

u sopstvenom pedagoškom radu.

Učestvujemo na sve Likovne konkurse u Crnoj Gori, državama iz okruženja i Evrope – likovnim stvaralaštvom djece od 3 do 6 godina života.

Zaposleno je 87 radnika, od čega 52 stručnih radnika koji na uspješan način izvode i realizuju vaspitno-obrazovni proces.

Zeleni tim naše Ustanove uspješno radi u Ustanovi i participiraju u timu koji je formiran na nivou Lokalne samouprave.

Stalno se radi na svim aktivnostima na nivou Ustanove i Ministarstva iz oblasti održivog razvoja.

Učestvujemo u svim manifestacijama našega grada i dajemo puni doprinos u realizaciji istih.

Imamo jako dobru saradnju sa Lokalnom Upravom, Ministarstvom prosvjete, Zavodom za školstvo i svim Ustanovama i preduzećima na području Opštine Tivat.

 U saradnji sa Sindikalnom organizacijom Ustanove ,Stambenom zadrugom i SO Tivat podržavamo rješavanje stambenih potreba zaposlenih u vrtiću.

Stambeno nisu obezbijeđena 8 stalno zaposlena radnika.

* 5 -

 Na kraju, obzirom da se svake školske godine upisuje veći broj predškolske djece u Ustanovi, sa velikim interesovanjem za vaspitnu jedinicu u Tivtu, želimo da ukažemo da su se stekli uslovi za proširivanjem prostornih kapaciteta vrtića.

Da li neka lokacija na prostoru “Župa” ili vaspitnu jedinicu u Donjoj Lastvi proširiti nadogradnjom na postojeći objekat koji je čvrsta gradnja, potrebno je posmatrati kao viziju za budući period razvoja kvalitetnog vaspitanja, obrazovanja i smještaja predškolske djece na području Opštine Tivat.

Odrađen je Idejni projekat za proširenje Vaspitne jedinice Donja Lastva po kome je moguće dobiti još dvije radne sobe što bi takođe bilo korisno privremeno rješenje.

P.S.

Gorući problem s kojim smo se suočili u julu mjesecu 2017.godine je parking prostor za radnike vrtića – kojeg nema ni ucrtanog ni fizički rješenog.

Nisam mogla ni naslutiti da zgrada od 2050 m2 korisne površine i zaposlenih 50 radnika ne zavređuje ni jedno parking mjesto.

Do Nove godine uz velike napore i uz pomoć gradonačelnice dobili smo 13 parking mjesta koje smo plaćali 390,00 eura mjesečno. Trotoar vrtića je granica zemljišta koje pripada vrtiću, od trotoara nadalje je vlasništvo Centralne banke CG.

Ovim problemom su upoznate nadležne strukture i gospodin Gradonačelnik uz čiju pomoć nebi dobila više od 3 parking mjesta, s tim što je vrijedno napomenuti da je parking ispred vrtića bio prazan svo vrijeme osim naših 13 parking vozila tj.

 1 službeno i 12 od naših radnika.

Svako lice koje je došlo da: odradi neku opravku, postavljanje određenih uređaja, pa čak i Djed Mraz koji je došao na dan dječje radosti u vrtiću da djeci podijeli novogodišnje paketiće – zadržao se tri sata i platio parking.

Postupci nekada govore više od hiljadu riječi!

Iskreno se nadam da će se naći neki prostor u okolini vrtića koji će biti obilježen kao parking prostor za zaposlene u našoj Ustanovi koja se bavi vaspitanjem i obrazovanjem najmlađih.

 S poštovanjem,

 D i r e k t o r i c a

 Jasna Vujović